HII SHI AKƐ KRISTOFONYO
Nɔ ko Hee ni Wɔkɛbaaje Sanegbaa Shishi
Kɛjɛ January 2016 lɛ, akɛ sane ko ni yitso ji “Mɛni Biblia lɛ Kɛɔ?” ewo Buu-Mɔɔ, ni ji maŋbii anɔ lɛ sɛɛ. Afee koni eye ebua wɔ ni wɔkɛ mɛi aje sanegbaa shishi yɛ Biblia lɛ mli. Ato he gbɛjianɔ tamɔ wɔtratii lɛ nɔŋŋ. Abi sane ni baahã shiatsɛ lɛ atsɔɔ ejwɛŋmɔ, no sɛɛ lɛ ajɛ Biblia lɛ mli ahã hetoo, ni akɛ saji otii krokomɛi ni abaanyɛ asusu he hu efata he.
Kɛ́ ajɛ Ŋmalɛi lɛ amli akɛ mɛi gba sane ni amɛnya he lɛ, bei pii lɛ amɛkpɛlɛɔ ni akɛ amɛ jeɔ Biblia mli nikasemɔ shishi. Okɛ sane hee nɛɛ atsu nii kɛye obua mɛi ni mumɔŋ hɔmɔ yeɔ amɛ lɛ.
BƆ NI OBAAFEE OKƐTSU NII:
Bi shiatsɛ lɛ ni etsɔɔ ejwɛŋmɔ yɛ sanebimɔi lɛ ateŋ ekome he
Bo hetoo ni ebaahã lɛ toi ni ojie eyi
Kanemɔ ŋmalɛ ni yɔɔ saneyitso ni ji, “Nɔ ni Biblia lɛ Kɛɔ” lɛ shishi lɛ, ni ohã etsɔɔ ejwɛŋmɔ yɛ ŋmalɛ lɛ he. Kɛ́ eyɛ dekã lɛ, okɛ lɛ atsa sanegbaa lɛ nɔ, ni nyɛsusu otii ni yɔɔ saneyitso ni ji, “Mɛni hu Wɔkaseɔ Kɛjɛɔ Biblia lɛ Mli?” lɛ eko he
Okɛ magazin lɛ ahã lɛ
Okɛ lɛ ato gbɛjianɔ koni oku osɛɛ okɛ lɛ ayasusu sanebimɔ ni ji enyɔ lɛ he